Да правим добро, за да се чувстваме добре.

В този урок въведохме определението на понятието "дарителство" и говорихме колко важно е това за общността.

В неделята преди урока децата, заедно със своите родители участваха в почистване на училищния двор.

В началото на урока, аз ги попитах как са се чувствали след това. Те ми отговориха, че са се чувствали щастливи и удовлетворени от това, че са направили заедно, нещо полезно за училището. Изгледахме клипчето  "Доброволецът" и дискутирахме по въпросите: Какво е доброволец? и Какво правят доброволците?

Следващата задача на учениците беше да напишат инициатива в която са участвали или нещо добро, което са направили за друг човек. През това време аз направих на дъската таблица с три колони: Време, умения  и средства. Всяко дете чете написаното и го записваме в съответната колонка.

Накрая на урока всички единодушно решиха да съберат пари, с които да платят екскурзията на своя съученичка, която никога не е ходила на екскурзия, защото семейството е финансово затруднено.